पाएं अपने शहर की ताज़ा ख़बरें और फ्री ई-पेपरडाउनलोड करें
कल्याणपुर थाने के सिंघिया चौर में गुरुवार सुबह बदमाशों ने खेत देखने गए युवक की गोली मार कर हत्या कर दी। घटना करीब सुबह आठ बजे की है। लोगों को घटना की जानकारी दस बजे उस समय हुई गांव के लोग खेत की ओर गए। युवक डढ़िया गांव निवासी जय मंगल राय का 30 वर्षीय पुत्र अमरेश कुमार राय बताया गया है। युवक के शरीर में आठ गोली लगने के जख्म हैं। उधर, घटना की सूचना मिलने के दो घंटे बाद मौके पर पुलिस के पहुंचने पर उन्हें लोगों के विरोध का सामना करना पड़ा। पुलिस ने शव जब्त कर पोस्टमार्टम के लिए सदर अस्पताल भेजा है। बताया गया है कि सुबह करीब आठ बजे अमरेश बाइक से खेत देखने के लिए गया था। जहां पूर्व से घात लगाए बदमाशों ने उसकी गोली मारकर हत्या कर दी। ग्रामीणों ने बताया कि करीब दस बजे गांव के लोग चौर की ओर गए देखा कि अमरेश की बाइक गिरी हुई है और वह खून से लथपथ है। उसकी मौत हो चुकी थी। ग्रामीणों का कहना था कि युवक के साथ जमीन को लेकर गांव के ही कुछ लोगों से विवाद चल रहा था। थानाध्यक्ष ने कहा कि परिवार वालों ने अभी लिखित आवेदन नहीं दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn